Premju Ġieħ l-Artiġjanat Malti 2019 Kategorija 1 – Prodotti Artiġjanali Definizzjonijiet Applikant: il-persuna li qiegħda tissottometti l-applikazzjoni, kemm bħala individwu, bħala grupp jew bħala organizazzjoni. Prodott: il-prodott artiġjanali li qiegħed jiġi ppreżentat għall-kompetizzjoni. Kumitat Organizzattiv: il-kumitat huwa respsonabbli biex jistruttura l-kompetizzjoni, biex jirċievi u jiċċekkja l-applikazzjonijiet u biex jorganizza l-esebizzjoni u ċ-ċerimonja tal-għoti tal-premjijiet. Kumitat ta' Selezzjoni: kumitat kompost minn esperti minn diversi Organizzazzjonijiet tal-Gvern kif ukoll minn rappreżentanti ta' organizazzjonijiet tal-Artiġjanat u l-Arti. Il-Kumitat huwa responsabbli mill-evalwazzjoni tal-prodotti sottomessi għall-kompetizzjoni. Organizzazzjoni: tirreferi għal sħubija pubblika/privata kif ukoll għal organizzazzjonijiet pubbliċi jew privati. Fil-każ ta' organizzazzjonijiet pubbliċi, trid issir distinzjoni bejn: Dawk l-organizzazzjonijiet li kienu ġew imwaqqfa apposta biex jgħallmu l-artiġjanat u/jew jingaġġaw fl-artiġjanat f'diversi modi u forom (dawn m'humiex eliġibbli biex jipparteċipaw fil-kompetizzjoni), u Dawk l-organizzazzjonijiet li m'għandhomx l-artiġjanat fil-mandat u fid-dmirijiet tagħhom (dawn huma eliġibbli biex jipparteċipaw fil-kompetizzjoni). Is-Sottokategoriji f'din il-Kategorija huma mniżżla hawn taħt. Dawn huma bbażati fuq il-Lista ta' Artiġjanat Malti skond L.S. 421.02 (mhemuża fl-Anness). Fil-qawsejn wieħed jista' jsib l-artiġjanat eliġibbli għal kull kategorija kif joħroġ mill-istess lista. Jekk it-tip ta' prodott artiġjanali mhux imniżżel fil-lista, agħżel l-aktar sottokategorija adegwata. Sottokategorija A – L-Aktar Prododott Innovattiv: Tessuti (13, 20, 21, 25, 30, 32, 35, 36) Sottokategorija B - L-Aktar Prododott Innovattiv: Ikel (1, 2, 3, 4) Sottokategorija Ċ - L-Aktar Prododott Innovattiv: Xogħol ta' Ħġieġ u Ċeramika (14, 22) Sottokategorija D - L-Aktar Prododott Innovattiv: Metall Prezzjuż u Ġojjellerija (12) Sottokategorija E - L-Aktar Prododott Innovattiv: Immuddellar, Pittura u Skultura (16, 26, 28, 29,33, 37, 38, 39, 40, 41, 42 43, 44, 45) Sottokategorija F - L-Aktar Prododott Innovattiv: Materjali mhux prezzjużi (5, 6, 7, 8, 9, 10, 11, 15, 17, 18, 19, 23, 24, 27, 32, 34, 46) Sottokategorija Ġ – l-Aktar Prodott Innovattiv minn Grupp ta' Artiġjani: Fejn il-prodott ikun imanifatturat minn 3 artiġjani jew aktar. Min jista' Jipparteċipa Artiġjani, studenti jew apprendisti li huma residenti tal-gżejjer Maltin. Jekk il-Prodott kien immanifatturat minn persuna waħda jew tnejn, l-Applikant ikun jista' japplika taħt waħda mis-sottokategoriji A sa F skond taħt liema settur jaqa' l-Prodott. Jekk il-Prodott kien immanifatturat minn tliet persuni jew aktar, jew minn negozju li jimpjega tliet persuni jew aktar, jew minn membru jew impjegat jew aktar ta' Organizazzjoni, dan il-prodott ikun jista' jikkompeti biss f'Sottokategorija Ġ. F'dan il-każ, tkun trid indikata fis-sezzzjoni relevanti tal-formola tal-applikazzjoni lista tal-artiġjani kollha (inkluż il-Karta ta' Identita' tagħhom) li jkunu ħadmu fuq il-Prodott. L-Applikant irid ikun il-persuna/i li immanifatturat il-Prodott. Fil-każ ta' xogħol ikkummissjonat, l-Applikant irid ikun il-persuna li mmanifatturat il-Prodott u mhux il-persuna li kkummisjonat ix-xogħol. Min ma jistax Jipparteċipa Artiġjani li kienu rebbieħa fl-edizzjonijiet tal-2018 u 2019 fil-Kategorija tal-Prodotti Artiġjanali. Dan jeskludi lil min kien ġie fit-tieni post. Impjegati tad-Dipartiment tal-Kummerċ. Implegati tal-Malta Crafts Foundation u membri tal-familji tagħhom* Membri tal-familja* tal-impjegati fis-Sezzjoni tal-Artiġjanat fi ħdan id-Dipartiment tal-Kummerċ. Membri tal-Kumitat ta' Selezzjoni u membri tal-familji tagħhom*. Individwi u entitajiet li rċevew fondi pubbliċi jew fondi Ewropej għall-produzzjoni tal-prodott tagħhom jew entitajiet li l-mandat tagħhom huwa li jipproduċu prodotti artiġjanali (eż. skejjel). *Għall-fini ta' din il-kompetizzjoni, membri tal-familja tfisser: ġenituri, aħwa, konjuġi (inkluż dawk f'unjoni ċivili) u ulied. Il-Prodott Il-Prodott irid ikun ġie mmanifatturat fil-Gżejjer Maltin u jrid ikun tlesta wara Jannar 2019. F'dak il-każ fejn ikunu saru xi żidiet ma prodott li jkun tlesta qabel Jannar 2019, dawn ikunu jridu jiġu iddikjarati u dawk iż-żidiet biss jiġu aġġudikati mill-Kumitat ta' Selezzjoni. Prodott artiġjanali wieħed biss jista' jkun ippreżentat f'kull applikazzjoni u kull Applikant ma jistax jissottometti iżjed minn applikazzjoni waħda f'din il-kategorija. Il-Prodott irid ikun ġie mmanifatturat mill-applikant (individwali jew fi grupp kif applikabbli). Il-Prodott jista' jikkonsisti f'numru ta' biċċiet li jagħmlu sett. Prodotti mhux kompluti u prototipi m'humiex eliġibbli biex jipparteċipaw. Stadju ta' Applikazzjoni u Validazzjoni Il-Perjodu ta' Applikazzjoni ikun miftuħ sat-23 ta' Ottubru 2020. Tingħata riċevuta tal-applikazzjoni iżda din ma tkunx tfisser prova tal-validazzjoni. Wara d-data tal-għeluq tal-applikazzjonijiet, il-Kumitat Organizzativ janalizza l-applikazzjonijiet kollha. Fil-każ ta' applikazzjoni mhux kompluta, l-Applikant ikun mitlub jirretifika il-formola tal-applikazzjoni f'perjodu speċifikat ta' żmien. Jekk l-Applikant ma jipprovdix l-informazzjoni rikjesta, l-applikazzjoni tkun dikjarata bħala mhux eliġibbli biex tipparteċipa. Il-Kumitat Organizzattiv jista' jmexxi applikazzjoni minn sottokategorija għal oħra. Dan isir biss bi ftehim mal-applikant. Fil-każ fejn ma jintlaħaqx ftehim mal-applikant biex titmexxa l-applikazzjoni minn sottokategorija għal oħra, is-sottokategorija li tkun intgħażlet mill-applikant għandha tinżamm u l-eġibilita' tagħha imbaghad tkun determinata mill-Kumitat ta' Selezzjoni fl-istadju ta' evalwazzjoni. Ma kull applikazzjoni, l-Applikant hu mitlub biex jehmeż 3 ritratti tal-Prodott komplut meħuda minn angoli differenti kif ukoll mhux anqas minn 3 ritratti tal-proċess tal-manifattura tal-Prodott. Id-Dipartiment tal-Kummerċ jirriserva d-dritt li jżomm ir-ritratti. Esebizzjoni Minħabba restrizzjonijiet fuq is-Saħħa Pubblika, l-esibizzjoni marbuta mal-edizzjoni tal-kompetizzjoni ta' din is-sena ser tkun virtwali. Għaldaqstant, l-applikanti qed ikunu mitluba jissottomettu ritratti kif indikat fil-kundizzjoni 5.5. Ir-ritratti jridu jkunu f' format diġitali u jkunu minn tal-anqas 300dpi u 800x600 pixels. Ilmenti u Rapporti Waqt il-perijodu tal-esebizzjoni, l-applikanti u l-pubbliku in ġenerali ikunu jistgħu iressqu oġġezzjonijiet u/jew jiġbdu l-attenzjoni dwar xi irregolaritajiet fil-prodotti parteċipanti li jkunu qed jiksru xi regolament/i tal-kompetizzjoni. Dan ikun jista' jsir fuq formola speċifika li tkun provduta mill-Kumitat Organizzattiv u/jew fuq indirizz ta' imejl speċifiku. Kemm il-formola speċifika kif ukoll l-indirizz tal-email ikunu disponibbli fuq Rapporti anonimi ma jkunux aċċettati. Persuni li jirraportaw xi possibilita' ta' irregolarita jkunu mitluba biex jissostanzjaw l-akkużi u jikkwotaw liema mir-regolamenti jkunu qed jinkisru. Tim speċifiku li jkun appontat fid-Dipartiment tal-Kummerċ jara' dawn ir-rapporti u jagħmel rakkomandazzjonijiet lill-Kumitat Organizzattiv u/jew lill-Kumitat ta' Selezzjoni kif meħtieġ. Ilmenti jew Rapporti li jaslu wara ż-żmien stipulat ma jkunux ikkonsidrati. Kriterji tal-Evalwazzjoni Kullprodott ser jiġi evalwat fuq il-kriterji li ġejjin: Innovazzjoni - 50% tal-marka totali allokati kif ġej: Użu innovattiv ta' materjal (10%) Kreattività - 50% tal-marka totali allokati kif ġej: Immaġinazzjoni u oriġinalità (10%); Kwalità u sforz involut (15%); Element ta' xogħol bl-idejn (15%) Użu ta' materjali u proċessi sostenibbli (5%) Premjijiet Ser ikun hemm 7 rebbieħa (wieħed għal kull sottokategorija) f'din il-kategorija u dawn jingħataw premju ta' €5,000 kull wieħed. Ser ikun hemm 7 prodotti li ser jikkwalifikaw fit-tieni post (wieħed għal kull sottokategorija) u dawn ser jingħataw premju ta' €1,000 kull wieħed. Ir-rebbieħa kollha jitħabbru waqt ċerimonja tal-għoti tal-premjijiet. Il-Kumitat ta' Selezzjoni jirriserva d-dritt li ma jagħtix premju/premjijiet jekk il-livell tal-iskrizzjonijiet parteċipanti ma jkunx wieħed sodisfaċenti. Id-deċiżjonijiet li jittieħdu mill-Kumitat ta' Selezzjoni ikunu kkunsidrati bħala finali. Id-Dipartiment tal-Kummerċ jirriserva d-dritt li jiskwalifika applikanti u/jew jirrevoka premjijiet u/jew jieħu kull azzjoni oħra li li jaħseb li tkun neċessarja, jekk l-Applikant jinstab li jkun għamel dikjarazzjoni falza jew ma jkunx irrispetta xi wieħed jew aktar mir-regolamenti imsemmija hawn fuq. F'relazzjoni mal-azzjoni meħuda skont kundizzjoni 9,6, il-Kumitat ta' Selezzjoni jista' jiltaqa mil-ġdid sabiex jerġa' jagħmel evalwazzjoni tal-applikazzjonijiet skont il-bżonn bil-possibilità li jerġa' jingħataw l-premjijiet. F'każ li applikant ma jkunx jista' jattendi ċ-ċerimonja ta' premjazzjoni, dan għandu jinforma lid-Dipartiment tal-Kummerċ u jinnomina rappreżentant li jkun jista' jattendi minfloku. Dawn id-dettalji tar-rappreżentant, li jista' jiċievi l-premju għan-nom tal-applikant, iridu jinkludu l-isem, deżinjazzjoni u numru tal-karta tal-identità Lista ta' arti, ħiliet, snajjà u industriji meqjusa bħala artiġjanat Malti skont L.S. 421,02 Produzzjoni ta' prodotti ta' furnara u dulċiera (bħal ħobż, biskuttini, qagħaq, galletti, qubbajd, pasti, eċċ) Produzzjoni tal-Għasel Produzzjoni ta' prodotti agrikoli (bħal ġbejniet, prodott imqaddin eż. tin, tadam, eċċ; prodotti preservati u mmellħin, eċċ) Produzzjoni ta' nbid u xorb alkoħoliku jew mhux Produzzjoni ta' strumenti mużikali Produzzjoni ta' pipi tat-Tipjip Produzzjoni u tiswija ta' arloġġi Produzzjoni ta' melħ Produzzjoni tal-ġir Produzzjoni ta' karozzini, srieken u inġenji oħra bħalhom Xogħol ta' metal (bħal ħadid, landa, ram, bronż, eċċ) Xogħol ta' metal prezzjuż (bħal deheb, fidda, eċċ) Xogħol ta' tessuti (bħal bizzilla, insiġ, rakkmu, crochet, makramé, tatting) Xogħol ta' fuħħar, ċeramika u porċellana jew materjal ieħor ta' xorta simili Xogħol ta' plastik, fiberglass jew materjal ieħor ta'xorta simili Xogħol ta' xema' Xogħol ta' qasab Xogħol ta' ġebel Xogħol tal-injam (bħal għamara, eċċ) Xogħol ta' skarpan Xogħol tal-ġild Xogħol tal-ħġieġ Xogħol ta' restawr Xogħol ta' stampar (kotba, rivisti eċċ) u xogħol relatat (bħal illegar) Xogħol tal-kpiepel Xogħol ta' kartapesta Xogħol ta' trofej, medalji u badges Xogħol ta' statwi u statwetti Xogħol ta' parrukiera, stilisti tax-xagħar, ċentri tas-sbuħija u attivitajiet relatati Xogħol ta' tapezzerija Xogħol ta' tnegħil Xogħol ta' bnadar u stemmi Xogħol ta' tpinġija, tabelli bl-idejn, tberfil biż-żebgħa u xogħol relatat Manifattura ta' madum Intarsjar Skultura fuq ġebel jew injam Bini ta' dgħajjes Arranġament ta' fjuri Mudellar fit-tafal Malti, injam, landa jew materjal ieħor Tatwaġġ Gwarniċjar